* Mια όμορφη εκδήλωση πραγματοποιήθηκε στο σχολείο μας την Παρασκευή 9 Μαρτίου 2012, στην αίθουσα πολλαπλών χρήσεων του σχολείου μας. Με πρωτοβουλία του ΔΣ του συλλόγου Γονέων και κηδεμόνων, εκπρόσωποι του Συλλόγου αερομοντελιστών Χαλκιδικής ενημέρωσαν τους μαθητές για αυτό το χόμπυ. Αερομοντελισμός είναι η κατασκευή και η πτήση μικρών μοντέλων αεροπλάνων. Το παιδί ενημερώνεται και μαθαίνει από πολύ νωρίς, τις βασικές αρχές πολλών επιστημών, όπως της αεροδυναμικής, ηλεκτρονικής, μηχανολογίας, COMPUTER κ.α. με τον πιο ευχάριστο και συναρπαστικό τρόπο! Μια ενασχόληση, ένα χόμπυ που μας ωθεί έξω στη φύση μακριά από την τηλεόραση το Διαδίκτυο και τα ηλεκτρονικά παιχνίδια ενώ βοηθάει το παιδί να αναπτύξει ένα σωστό χαρακτήρα με θέληση υπομονή και αυτοπειθαρχία. Οξύνει το νου και καλλιεργεί δεξιότητες που το συντροφεύουν σε όλη του τη ζωή.
* Η παρουσίαση κυριολεκτικά ενθουσίασε τους μαθητές αλλά και τους εκπαιδευτικούς που το παρακολούθησαν.
* Ευχαριστούμε το ΔΣ του συλλόγου μας για την πρωτοβουλία.